आबूरोड में पांच दिवसीय हैप्पीनेस शिविर का समापन
आबूरोड में पांच दिवसीय हैप्पीनेस शिविर का समापन
भास्कर न्यूज | आबूरोड
आर्टऑफ लिविंग की ओर से रिको में आयोजित पांच दिवसीय हैप्पीनेस शिविर का समापन किया गया। शिक्षिका संगीता अग्रवाल ने बताया आर्ट ऑफ लिविंग आबूरोड की ओर से यह 25वां योग शिविर था। शिविर में योग-ध्यान, प्रणायाम और सुदर्शन क्रिया का अभ्यास करवाया। शिविर के अंतिम दिन सत्संग किया गया, जिसमें सभी ने गणेश वंदना से भजनों की शुरुआत कर राम धुन श्याम बाबा और आर्ट ऑफलिविंग के भजनों की प्रस्तुति दी। विजय गुप्ता ने बताया कि इस कोर्स को करने से जीवन में बदलाव आया है। स्वास्थ्य विचारों और कार्य क्षमता में वृद्धि हुई है। अमित रावत ने बताया इस शिविर से अपने मानसिक तनाव को कंट्रोल किया है और सुदर्शन क्रिया से स्वास्थ्य अच्छा महसूस कर रहे है। सुशील मिश्रा ने अपना अनुभव बताया। शिविर में सीमा रावल, ज्योत्सना, कमला देवी, अलोक वर्मा, नारायणलाल पुरोहित, दिवांश अग्रवाल, अमित रावत भूपेंद्र संबरिया ने भाग लिया।
hin_Deva hin_Deva bho_Deva hin_Deva